Tampereen MM-kilpailuihin ilmoittautunut 155 maata! | Yleisurheilu
10. elokuu 2018 - 22:17
Keihäs lensi kauas 15- ja 14-vuotiaiden SM-kilpailuissa
Saarijärvellä 15- ja 14-vuotiaiden SM-kilpailuissa tehtiin kovia tuloksia muun muassa aitajuoksussa, keihäänheitossa ja estejuoksussa.
10. elokuu 2018 - 17:07
16- ja 17-vuotiaiden SM-kisat: Ensimmäisen mestaruutensa juossut Severi Mäntylä 10,87 välierissä
Porvoon Akilleksen Severi Mäntylä pinkoi yllätyksekseen välierissä 10,87 ja vei 17-vuotiaiden Suomen mestaruuden Espoossa.
6. elokuu 2018 - 21:02
Suomen joukkueet 22- ja 19-vuotiaiden PM-kisoihin
Suomen joukkueet yleisurheilun 22-vuotiaiden Pohjoismaisiin ja Baltian mestaruuskisoihin sekä 19-vuotiaiden Pohjoismaisiin mestaruuskilpailuihin ja maaotteluun.
5. elokuu 2018 - 23:57
Tähti kaipaa vielä satasen starttiinsa parannusta, Piispasen lähtötekniikkatesti jäi vajaaksi SM-Liedossa
Parayleisurheilun EM-kilpailuihinsa parin viikon päästä suuntaavia suomalaisurheilijoita kilpaili viikonloppuna SM-kilpailuissa Liedossa.
5. elokuu 2018 - 12:55
Vainio: ”Aika helppoa oli koko ajan”, Andersson 420: ”Oli liian kiire”
Lappeenrannan Urheilu-Mesten Alisa Vainio juoksi Laitilassa soolojuoksuna 22-vuotiaiden 5000 metrillä mestariksi ajalla 15.51,94.
Tampereen MM-kilpailuihin ilmoittautunut 155 maata!
Ensi kesänä 10.-15. heinäkuuta Tampereella Ratinan stadionilla kilpaillaan yleisurheilun maailmanmestaruuksista alle 20-vuotiaiden ikäluokassa. Tampereen MM-kilpailut ovat kansainvälisin Suomessa tänä vuonna järjestettävä urheilutapahtuma, tai mikä tahansa tapahtuma ylipäätään. Osallistuvia maita on varmistanut ilmoittautumisensa jo 155.
- Joukkueiden alustavat ilmoittautumiset ns. "pitkä lista" piti ilmoittaa perjantain ja lauantain välisenä yönä kello 24. Tähän mennessä olemme varmistaneet, että osallistuvia maita on tulossa ainakin 155. Määrä saattaa vielä noustakin hieman, iloitsee MM-kilpailuiden pääsihteeri Elisa Hakanen.
- Alle 20-vuotiaat ovat ainoa ikäluokka, missä yleisurheilussa kilpaillaan junioreiden maailmanmestaruuksista. Alle 23-vuotiaiden ja alle 18-vuotiaiden ikäluokissa ei MM-kilpailuja järjestetä, vaan niissä arvokilpailut on rajoitettu Euroopan mestaruuskilpailuihin tai muihin maanosien mestaruuskilpailuihin, Hakanen kertoo.
Usain Bolt, Dafne Schippers ja moni muu yleisurheilun supertähti on saavuttanut ensimmäiset kansainväliset voittonsa juuri alle 20-vuotiaiden MM-kilpailuissa. Seuraavien vuoden 2020 Tokion olympiakisojen uudet supertähdet esittäytyvät kansainväliselle yleisölle ensi kesänä Ratinassa, missä kilpailee yli 1500 urheilijaa. Lisäksi paikalle saapuu lähes tuhat muuta joukkueiden jäsentä.
Ensimmäisen kerran Suomessa
Alle 20-vuotiaiden MM-kilpailuita ei koskaan aikaisemmin ole Suomessa järjestetty. Tämänvuotiset MM-kilpailut ovat 16:nnet. Ensimmäisen kerran juniorit kilpailivat maailmanmestaruuksista vuonna 1986 Ateenassa ja MM-kilpailut järjestetään joka toinen vuosi. Tulosrajat tämänvuotisiin MM-kilpailuihin tulee saavuttaa viimeistään juhannuspäivänä 25. kesäkuuta.
Tässä ikäluokassa urheilijat ovat syntyneet vuonna 1999 tai sitä myöhemmin. Heihin kuuluvat mm. kolme tuoretta junioreiden maailmanennätyksen rikkojaa, Ruotsin Armand Duplantis (seiväshyppy), Yhdysvaltain Sydney McLaughlin (400 m aitajuoksu) ja Kenian Chellipine Chespol (3000 m estejuoksu).
Lukuisien muiden jo aikuisten sarjoissakin MM-finaaliin yltäneiden urheilijoiden joukossa ovat mm. toissavuotista junioreiden maailmanmestaruuttaan puolustava Kuuban Maykel Massó (pituushyppy) ja tulevien Tokion olympiakisojen ehkäpä kaikkein seuratuin japanilainen yleisurheilija Abdul Hakim Sani Brown (100 m ja 200 m).
- MM-kilpailuiden kenraaliharjoitus järjestetään Ratinassa 26. toukokuuta, jolloin organisaatio ja kilpailupaikat testataan Euroopan seurajoukkueiden EM-kilpailuissa. Niissä Suomea edustaa miesten sarjassa Tampereen Pyrintö ja naisten sarjassa Jyväskylän Kenttäurheilijat. Tervetuloa silloinkin Tampereelle, toivottaa MM-kilpailuiden kilpailunjohtaja Pasi Oksanen.
TAMPERE 10.-15.7.2018 XVI Alle 20-v. MM-kilpailut
Sydney McLaughlin on naisten tämän vuoden maailmantilaston ykkönen sekä 400 metrin aitajuoksussa että 400 metrin aidattomassa juoksussa.
12.05.2018 - 15:10
Tampere, MM-kilpailut, Hakanen Elisa, Oksanen Pasi, Duplantis Armand, alle 20-v. MM-kilpailut, 19-v. MM-kilpailut, McLaughlin Sydney